***Fatalni gost*** (engl. ) američki je triler film iz 2014. režisera i montažera Adama Wingarda i scenariste Simona Barretta (obojica prethodno sarađivali na *You're Next*). Glavne uloge igraju Dan Stevens, Maika Monroe, Leland Orser, Sheila Kelley, Brendan Meyer i Lance Reddick. Radnja prati vojnika koji se zove David i koji neočekivano posjeti porodicu Peterson, predstavljajući se kao prijatelj sina bračnog para Peterson (sin im je umro tokom Afganistanskog rata); nakon što ga ugoste u svom domu na nekoliko dana, počne serija ubistava da se razotkriva i povezuje s njegovim prisustvom, a ćerka bračnog para Anna počinje da sumnja kako je David upleten kao počinilac zločina.

Film je imao premijeru na Filmskom festivalu Sundance 17. januara 2014, a potom je izašao i u SAD-u (17. septembar 2014) i UK-u (5. septembar 2014). Na Rotten Tomatoes-u, kritički koncenzus film opisuje kao „dovoljno razumljiv da podupre svoja tamna mračna uzbuđenja".

Radnja
------

Spencer i Laura Peterson sa svojom djecom Lukeom i Annom prolaze kroz gubitak najstarijeg sina Caleba u toku rata u Afganistanu. Posjećuje ih David Collins, bivši vojni narednik i Calebov najbolji prijatelj. Najavljuje porodici svoj razlog posjete: da bi pomogao Calebovoj porodici. David je pristojan, srdačan i prijateljski raspoložen prema porodici, a Laura mu nudi da ostane onoliko dugo koliko treba.

David čuje Spencerove probleme na poslu i vidi kako se Luke vraća kući s ožiljcima na licu, uzrokovanim napadom grupe nasilnih dječaka iz škole. Sljedećeg dana, uz Lukeovu pomoć, David prati nasilnu bandu koja je napala Lukea do bara i ponižava ih u sukobu koji se svede na tuču u kojoj su svi nasilnici povrijeđeni. Potom iskoristi svoje poznavanje zakona, kao i mito, kako bi uvjerio barmena da nikome ne kaže šta se zapravo desilo. David tada odlazi na zabavu s nevoljnom Anom, gdje ostavlja dobar dojam među njenim prijateljima. Kasnije spašava svoju prijateljicu Kristen od njenog bivšeg momka, a zatim se seksa s njom, a također se raspituje o tome gdje kupiti oružje preko Anninog prijatelja Craiga. Na putu kući, Anna nudi Davidu da napravi CD miks.

David daje Lukeu nekoliko savjeta o postupanju sa nasilnicima i daje mu svoj nož. Susreće se s Craigom i njegovim prijateljem kako bi kupio pištolj, ali ih potom ubija oboje i uzima sve oružje, uključujući dvije bombe. Sve sumnjičavija Anna zove vojnu bazu kako bi pitala o Davidu. Pozivom upozorava privatnu korporaciju na čelu s bojnikom Carverom, koja okuplja tim specijalnih snaga i kreće prema kući Petersonovih. Anni kažu da je David umro sedmicu ranije prema pretpostavkama. Tada saznaje da je Craig ubijen, a za to navodno kriv njen momak Zeke. Otkriva se kako je Spencerov šef umro pod tajanstvenim okolnostima, dajući mu promociju koju je oduvijek želio. Anna traži od Lukea da istraži brojeve koje je David nazvao na svom telefonu.

U školi jedan od nasilnika opet napada Lukea i on se osvećuje, povrijedivši nasilnika. Nakon što su obojica poslani u ured direktora, David dolazi i prisiljava direktora da Lukeu dadne mjesec dana korisnog doprinosa umjesto parnice i izbacivanja. Luke govori Davidu o Anninim sumnjama, ali obećava da neće istraživati dalje niti reći nikom drugom. Dok David pomaže Lauri pri steranju veša, Carverov tim napada kuću. David spretno ubija sve osim Carvera. Zaključivši da mu je predstava razotkrivena, David ubija Lauru. Dok vozi, vidi Spencera i ubija ga.

Carver pokupi Annu i obavještava je o smrti njenih roditelja. Također otkriva da je David bio vojnik koji je postao jedan od ispitnih subjekata za medicinski eksperiment u vojsci, a budući da je bio bivši ispitni subjekat pomenutog vojnog programa, „programiran" je da ubije svakoga ko bi mogao ugroziti njegov identitet. David ubija Kristen upucavši je, uništava restoran u kojem radi bombama, a zatim kreće u školu da ubije Lukea. Carver i Anna kreću se prema školi i ulaze u ukletu kuću koja je postavljena za ples na Noć vještica. David najavljuje svoje prisustvo isključujući svjetla i puštajući Annin CD miks, a zatim ubija Lukeovog učitelja i Carvera. Anna puca u Davida Carverovim pištoljem, ali David joj zabija oštricu u nogu i pokuša je udaviti. Luke ubode Davida njegovim nožem. David umirući govori Lukeu da je ponosan na njega i da je ispravno postupio.

Sjedeći u vozilu hitne pomoći, Anna i Luke čuju vatrogasce koji razgovaraju o otkrivanju dva ugljenisana leša bez zuba. Anna vidi kako vatrogasac šepa i okreće se licem prema njoj. Na njen užas, postaje očigledno se da je vatrogasac sam David, koji se prerušio da mirno pobjegne sa mjesta zločina koje je preplavljeno policajcima i radnicima službi.

Uloge
-----

| Glumac | Uloga |
| --- | --- |
| Dan Stevens | David Collins |
| Maika Monroe | Anna Peterson |
| Brendan Meyer | Luke Peterson |
| Sheila Kelley | Laura Peterson |
| Lance Reddick | Richard Carver |
| Leland Orser | Spencer Peterson |
| Tabatha Shaun | Kristen |
| Chase Williamson | Zeke Hastings |
| Ethan Embry | Higgins |
| Joel David Moore | Craig |
| Steven John Brown | Mike |
| Brenden Wedner | Ian |
| Alex Knight | Lyles |
| Frank Bond | Alston |
| Jesse Luken | Drew |
| Kelsey Montoya | Jason |
| Justin Yu | Blair |
| A. J. Bowen | Austin |
| Chris Ellis | Hendricks |
| Candice K. Patton | Halway |
| Chris Harding | Caleb Peterson |

Produkcija
----------

Wingard je režirao ovaj triler prateći scenario koji je napisao Simon Barrett. Keith Calder i Jessica Wu su producirali. Dana 7. marta 2014. Picturehouse je preuzeo prava distribucije u SAD-u. Film je u kinima bio dostupan od 5. septembra 2014. godine.

### Kasting

Izbori tokom kastinga bili su s fokusom na karakterne glumce. Dana 11. juna 2013. godine, glumac Dan Stevens potpisao je ugovor da će glumiti u ulozi Davida. Maika Monroe se pridružila glumačkoj postavi 26. juna kao lik Stevensove suprotnosti Anne. Dana 8. jula još dva glumca su se pridružila postavi, Brendan Meyer kao Luke (mlađi brat lika Monroeove) i Lance Reddick kao bojnik u vojnoj policiji. Kada su radili kasting sa Stevensom, Barrett i Wingard su bili svjesni da će on u početku biti prilično poželjan, i zbog fizičke privlačnosti i zbog važnosti lika za radnju; kako god, rekli su da je naslov priču učinio očiglednom, s tim da iako će publika pozdravljati njegov lik zbog zabavljačke vrijednosti – on je jasno antagonist u filmu, što će publika lako prepoznati.

### Snimanje

Dana 17. jula 2013, New Mexico Film Office objavio je početak produkcije filma. Snimanje je završeno potkraj avgusta, a odvijalo se na lokacijama kao što su Moriarty, Edgewood i Estancia.

### Originalni grubi snimci i testna prikazivanja

Prema režiseru Adamu Wingardu, originalni grubi snimak *Fatalnog gosta* bio je oko 20 minuta duži od finalnog kino-snimka. Nakon što je ova verzija prikazana testnoj publici, skraćena je na vrijeme trajanja vrlo blizu vremenu trajanja kino-prikaza. Nakon drugog testnog prikazivanja, publika je bila zbunjena iznenadnim pojavljivanjem bojnika Richarda Carvera i njegovog tima kod doma Petersonovih, što je razlog što su neke scene sa Carverom u sjedištu KPG-a dodate u finalnom snimku filma.

Neke od scena koje su skraćene ili obrisane u cjelosti nakon testnih prikazivanja bile su scene koje su pokazivale ko je tačno „David", šta mu se desilo, zašto radi neke od stvari koje radi u filmu, te još detalja i informacija o programu KPG-a u koji je bio uključen. Ove scene su isječene jer je testna publika osjećala da je sve to jednostavno previše informacija. Čak su i Wingard i scenarista Simon Barrett priznali da im je bilo nezahvalno objašnjavati lik Davida i njegovu pozadinu jer su uvijek željeli ostaviti koliko god je moguće više informacija o njemu višesmislenima, što je i razlog što im je bilo drago da su te scene bile loše prihvaćene kod publike za testno prikazivanje i morale biti isječene iz filma.

### Soundtrack


|  |  |
| --- | --- |
| *The Guest (Original Motion Picture Soundtrack)* |  |
| Br. | Naslov | Izvođač(i) | Trajanje |  |
| 1. | "Haunted When the Minutes Drag"   | Love and Rockets | 8:01 |
| 2. | "Hourglass"   | Survive | 4:30 |
| 3. | "Anthonio (Berlin Breakdown Version)"   | Annie | 4:14 |
| 4. | "The Magician"   | Mike Simonetti | 3:59 |
| 5. | "Masquerade"   | Clan of Xymox | 3:53 |
| 6. | "Omniverse"   | Survive | 4:34 |
| 7. | "Because I Love You (The Postman Song)"   | Stevie B | 5:03 |
| 8. | "Storm Column"   | Gatekeeper | 3:30 |
| 9. | "A Day"   | Clan of Xymox | 6:40 |
| 10. | "Emma"   | The Sisters of Mercy | 6:34 |
| 11. | "Obsidian"   | Gatekeeper | 4:19 |
| 12. | "Cry in the Wind"   | Clan of Xymox | 5:16 |
| **Ukupno trajanje:** | **60:33** |  |

Dodatne numere (navedene u pripisivanju zasluga i puštane tokom filma ali koje nisu na zvaničnom soundtracku):

* "Sahara" (F.O.O.L.) – 4:31
* "Moldavia" (Front 242) – 4:25 (čuje se tokom scene Kristenine zabave)
* "Sacrifice" (Front 242) – 4:31 (čuje se tokom scene Kristenine zabave)
* "Der Mussolini" (Deutsch Amerikanische Freundschaft) – 3:52
* "Alles ist gut" (Deutsch Amerikanische Freundschaft)
* "I Want to Go to Hell" (Hocico)
* "Vengeance (Return of the night driving Avenger)" (Perturbator)

Izlazak
-------

### Marketing

Dana 26. juna 2014. izašao je prvi tizer trejler. Sljedeći je izašao 6. avgusta.

### Prihodi

Film je počeo da se prikazuje prvo u UK-u 5. septembra 2014. (274 kina). Završio je na osmom mjestu, uz prihode od 511.040 $. Nakon četiri sedmice, donio je prihode od 1.352.579 $. Film je stigao na američko tržište 17. septembra (19 kina). Tokom prvog vikenda, prihodi su bili 84.527 $. Proširio se na više tržišta 10. oktobra, a broj ekrana se povećao na 53. Donio je prihode od 47.957 $ za vikend, što je 905 $ po ekranu. Nakon šest sedmica, prihodi su bili 332.890 $.

### Kritički prijem

Agregator recenzija Rotten Tomatoes prikazuje rejting odobravanja od 91% na osnovu 116 recenzija; prosječna ocjena je 7,50/10. Na Metacriticu, film ima rejting 76/100 na osnovu 29 kritičkih recenzija. *The A.V. Club* dao je filmu ocjenu B+. *Bloody Good Horror* dao je filmu ocjenu 8/10.

### Priznanja

| Nagrade |
| --- |
| Nagrada | Kategorija | Recipijent(i) | Ishod | R |
| BloodGuts UK Horror Awards 2014 | Najbolji film | ———— | Osvojeno |  |
| Najbolji glumac | Dan Stevens | Osvojeno |
| Najbolji soundtrack | Steve Moore | Osvojeno |
| Najbolji režiser | Adam Wingard | Nominacija |
| Detroit Film Critics Society 2014 | Novi umjetnik | Dan Stevens | Nominacija |  |
| Empire Awards 2015 | Najbolji novi glumac | Nominacija |  |
| Najbolji horor | ———— | Nominacija |
| Golden Schmoes Awards 2014 | Najbolji horor film godine | Nominacija |  |
| Novi performans godine | Dan Stevens | Nominacija |
| Independent Spirit Awards 2015 | Najbolja montaža | Adam Wingard | Nominacija |  |
| Saturn Awards 2015 | Najbolji triler film | ———— | Nominacija |  |
| Najbolji glumac | Dan Stevens | Nominacija |

### Home media

Universal Studios je izdao film na dvostrukom DVD-u i kao Blu-ray verziju sa digitalnom kopijom i UltraViolet sistemom (6. januara 2015).

Izvori
------

1. 1 2  „The Guest (2014)". Box Office Mojo. Pristupljeno 2014-12-25.
2. ↑  „*THE GUEST* (15)". *British Board of Film Classification*. 2014-06-16. Pristupljeno 2014-12-25.
3. ↑  „The Guest – PowerGrind". *The Wrap*. Arhivirano iz originala na datum 2017-08-30. Pristupljeno 2017-08-29.
4. ↑  Harvey, Dennis. „"The Guest" Review". Variety. Pristupljeno 2015-02-20.
5. ↑  „The Guest (2014)". Box Office Mojo. Pristupljeno 2015-01-08.
6. 1 2  „The Guest (2014)". *Rotten Tomatoes*. Pristupljeno 2021-07-09.
7. 1 2  „'Downton Abbey's’ Dan Stevens Books Indie 'The Guest'". *variety.com*. 2013-06-11. Pristupljeno 2013-08-08.
8. ↑  Billington, Alex (2014-03-07). „Picturehouse Picks Up Adam Wingard's Kick Ass New Film 'The Guest'". *firstshowing.net*. Pristupljeno 2014-03-08.
9. ↑  „Wingard & Barrett’s "THE GUEST" Arrives this September". *FANGORIA®*. Arhivirano iz originala na datum 2016-03-04. Pristupljeno 2016-01-17.
10. ↑  Sois, Jose (2014-10-01). „Interview with Director Adam Wingard and Screenwriter Simon Barrett". *PopMatters*. Pristupljeno 2015-08-24.
11. ↑  „Rising Star Maika Monroe Joins 'Downton Abbey's' Dan Stevens in 'The Guest'". *thewrap.com*. 2013-06-26. Arhivirano iz originala na datum 2013-08-01. Pristupljeno 2013-08-08.
12. ↑  „'You're Next' Filmmakers Cast Lance Reddick, Brendan Meyer in 'The Guest'". *thewrap.com*. 2013-07-08. Arhivirano iz originala na datum 2013-08-12. Pristupljeno 2013-08-08.
13. ↑  Wolfe, Clarke (2014-09-20). „Interview: THE GUEST’s Adam Wingard and Simon Barrett". *Nerdist Industries*. Arhivirano iz originala na datum 2015-10-06. Pristupljeno 2015-08-24.
14. ↑  „"The Guest" Production has begun in New Mexico". *abqjournal.com*. 2013-07-17. Pristupljeno 2013-08-08.
15. ↑  „'Downton Abbey' star filming thriller in N.M.". *hispanicbusiness.com*. 2013-07-17. Arhivirano iz originala na datum 2014-02-02. Pristupljeno 2013-08-08.
16. ↑  „Adam Wingard, Simon Barrett, and Dan Stevens on The Guest, and its place in their big plan". *The Dissolve*. Pristupljeno 2016-01-17.
17. ↑  *Nicolas Winding Refn at THE GUEST, Sundance Next Fest 2014*. 2014-08-31. Pristupljeno 2016-01-17 – preko YouTube.
18. ↑  „Adam Wingard Talks 'The Guest,' Dan Stevens, and Making the Gothest Soundtrack of the Year". *Zimbio*. Pristupljeno 2016-01-17.
19. ↑  „The Guest [Original Motion Picture Soundtrack"]. AllMusic. Pristupljeno 2017-02-23.
20. ↑  Billington, Alex (2014-06-26). „Dan Stevens in First 'The Guest' Teaser Trailer from Wingard & Barrett". firstshowing.net. Pristupljeno 2014-06-27.
21. ↑  Anderton, Ethan (2014-08-06). „Watch: Indie Action Thriller 'The Guest' Gets a Great Second Trailer". firstshowing.net. Pristupljeno 2014-08-07.
22. ↑  „The Guest (2014) – International Box Office Results". Box Office Mojo. Pristupljeno 2015-02-17.
23. ↑  „The Guest (2014) – Weekend Box Office Results". Box Office Mojo. Pristupljeno 2015-02-17.
24. ↑  „'The Guest'". www.metacritic.com. Pristupljeno 2014-09-06.
25. ↑  „The Guest – Review". A.V. Club. Pristupljeno 2015-02-22.
26. ↑  „The Guest – Review". Bloody Good Horror. Pristupljeno 2015-02-22.
27. ↑  „BloodGuts UK Horror". *BloodGuts UK Horror*. Pristupljeno 2016-01-17.
28. ↑  „Awards". *Detroit Film Critics Society*. Pristupljeno 2016-01-17.
29. ↑
30. ↑  „Golden Schmoes Winners and Nominees (2014)". Pristupljeno 2016-01-17.
31. ↑  „Nomination BEST EDITING". Arhivirano iz originala na datum 2015-02-21. Pristupljeno 2016-01-17.
32. ↑  „The Academy of Science Fiction Fantasy and Horror Films". *saturnawards.org*. The Academy of Science Fiction Fantasy and Horror Films. Pristupljeno 2016-01-17.
33. ↑  „The Guest (2014): Releases". AllMovie. Pristupljeno 2017-02-23.

Vanjske veze
------------

* *The Guest* na IMDb-u ()
* *The Guest* na Rotten Tomatoes-u ()

| * p
* r
* u
Filmovi koje je režirao Adam Wingard |
| --- |
| 2000-e | 
* *Home Sick* (2007)
* *Pop Skull* (2007)

 |
| 2010-e | 
* *A Horrible Way to Die* (2010)
* *Autoerotic* (2011)
* *You're Next* (2011)
* *60 Seconds of Solitude in Year Zero* (2011)
* *What Fun We Were Having* (2011)
* *V/H/S* (2012)
* *The ABCs of Death* (2012)
* *V/H/S/2* (2013)
* *The Guest* (2014)
* *Blair Witch* (2016)
* *Death Note* (2017)
* *Godzilla vs. Kong* (2021)

 |